[{"text_idx": "#000004", "text": "Ta\u0308na profitennisest loobumisest teatanud Anett Kontaveit pidas esimese mats\u030ci profitennises 2010. aasta augustis Savitaipale (Soome) turniiril ja sellest alates olid tema saavutused la\u0308inud ja\u0308rk-ja\u0308rgult u\u0308lesma\u0308ge, kuni kanda kinnitamiseni esisajas 2017. aastal."}, {"text_idx": "#000005", "text": "Veel enne profitennisesse jo\u0303udmist tuli ta kahel korral (2009, 2010) Eesti meistriks u\u0308ksikma\u0308ngus, kusjuures esimest korda vo\u0303itis ta 13-aastasena ko\u0303igi aegade noorimana. Anett kordas meistritiitlit 2014. aastal, aga u\u0308leja\u0308a\u0308nud profi- vo\u0303i noorte tennise karja\u0308a\u0308ri ajal ta enam meistrivo\u0303istlustel ei osalenud."}, {"text_idx": "#000006", "text": "Esimese ITF-i turniirivo\u0303idu teenis Anett 2011. aasta jaanuaris ITF-i 10 000 dollari auhinnafondiga turniiril Tallinnas, ent sellele ja\u0308rgnesid va\u0308ga head saavutused rahvusvahelises noorte tennises. 2011. aastal vo\u0303itis ta 1. kategooria turniiri Tais ja aasta lo\u0303pul A-kategooria turniiri USA-s Orange Bowlil. Ainuu\u0308ksi selle vo\u0303iduga la\u0308ks Kontaveit maailma noorte tennise ajalukku, aga ees seisis ka edu juunioride suurel sla\u0308mmil 2012. aastal \u2013 kaks poolfinaali (Prantsusmaa lahtised, Wimbledon) ja finaal (US Open). Maailma noorte edetabelis kerkis ta parimal na\u0308dalal neljandaks."}, {"text_idx": "#000009", "text": "Maailma esisajasse kerkis Kontaveit esmakordselt 2015. aasta septembris pa\u0308rast 1/8 finaali jo\u0303udmist US Openil, kui ta to\u0303usis edetabelis 96. kohale. Alates 2017. aasta aprillist on Kontaveit esisajas pu\u0308sinud ta\u0308naseni. 2017. aastal saatis teda 21-aastaselt ka esimene suurem edu WTA turniiridel. Ta jo\u0303udis kolme finaali ja neist u\u0308he vo\u0303itis \u2018s-Hertogenboschis juunikuus."}, {"text_idx": "#000011", "text": "Alates 2017. aastast ma\u0308ngis Kontaveit kokku 17 WTA turniiri finaalis ja neist kuus vo\u0303itis. Parim aasta oli muidugi 2021., kui ta vo\u0303itis suve lo\u0303pul/su\u0308gisel neli turniiri: Clevelandis, Ostravas, Moskvas ja Cluj-Napocas. Selle tulemusena pa\u0308a\u0308ses Kontaveit WTA finaalturniirile, kus tuli kaheksa ma\u0308ngija seas teisele kohale, kaotades finaalis Garbine Muguruzale. 2022. aasta algul lisas ta kuuenda turniirivo\u0303idu Peterburis."}, {"text_idx": "#000012", "text": "Kui enne 2021. aastat oli Anetti parim edetabelikoht 14. (2019 aprill), millega ta juba oli Eesti ko\u0303igi aegade parim, siis nu\u0308u\u0308d to\u0303usis ta 1. novembril esiku\u0308mnesse (8. koht). Ta\u0308nu edule 2022. aasta esimestel kuudel see koht paranes, kuni Anett kerkis maailma teiseks reketiks, kus ta pu\u0308sis 2022. aasta 6. juunist 29. augustini. Kuigi sla\u0308mmiturniiride parim saavutus (2020 Australian Openi veerandfinaal) ja\u0308i vo\u0303ib-olla Anetti sa\u0308ravat karja\u0308a\u0308ri arvestades vo\u0303imalikust natuke madalamaks, oli ta va\u0308ga hea WTA Premier Mandatory ja Premier 5 (hiljem Masters 1000) turniiridel, kus ta jo\u0303udis kaks korda finaali (Wuhan 2018, Doha 2022) ja kaks korda poolfinaali (Rooma 2018, Miami 2019)."}, {"text_idx": "#000014", "text": "Lisame juurde olulisi fakte Anetti karja\u0308a\u0308rist:"}, {"text_idx": "#000017", "text": "Karja\u0308a\u0308ri auhinnaraha (ta\u0308nase seisuga, Wimbledon on veel ees) 8 038 120 dollarit"}, {"text_idx": "#000018", "text": "Karja\u0308a\u0308ri jooksul esindas Eestit erinevatel turniiridel u\u0308les 700 korra"}, {"text_idx": "#000019", "text": "Ko\u0303ige rohkem mats\u030ce karja\u0308a\u0308ri jooksul pidanud: Maria Sakkariga (13, seis 7:6), Aliaksandra Sasnovits\u030ciga (12, seis 6:6),"}, {"text_idx": "#000023", "text": "Veronika Kudermetova vo\u0303itis Tokyo turniiri"}, {"text_idx": "#000024", "text": "Eesti teenis noorte rannatennise EM-vo\u0303istlustelt pronksmedali"}, {"text_idx": "#000025", "text": "Daniil Glinka lausa purustas viiendana asetatud prantslase ja jo\u0303udis finaali"}, {"text_idx": "#000027", "text": "Daniil Glinka vo\u0303itis taas ja ma\u0308ngib poolfinaalis"}, {"text_idx": "#000030", "text": "TennisNet.ee \u2013 mis? miks? ja kellele?"}]